ddrg/super_eurlex huggingface dataset:
7.

teigiamai vertina Investicijų planą Europai, nes tai yra svarbi priemonė privačiosioms ir viešosioms investicijoms didinti; atkreipia dėmesį, kad pagal planą siekiama paskatinti papildomas investicijas, plėtoti naujus projektus, pritraukti investuotojų ir atkurti pasitikėjimą; vis dėlto mano, kad dar gerokai per anksti pagrįstai vertinti realų plano poveikį; pažymi, kad investicijų skatinimas turėtų būti laikomas ne reformų alternatyva, o papildoma priemone; primygtinai ragina, kad Europos strateginių investicijų fondo (ESIF) ištekliai būtų naudojami taip, kad lėšos būtų leidžiamos ekonominę grąžą užtikrinantiems arba teigiamu socialiniu sąnaudų ir naudos santykiu pasižymintiems projektams; pabrėžia, kad ESIF neturėtų būti vien tik priemone, kuria nacionaliniu lygmeniu finansuojami projektai paverčiami bendrai finansuojamais europiniais projektais; pabrėžia, kad europinės lėšos turėtų pritraukti papildomų investicijų, o ne tik pakeisti nacionalinių investicijų lėšas, kurios vėliau būtų paskirtos vartojimui; mano, kad vykdant Investicijų planą Europai daugiausia dėmesio pirmiausia turėtų būti skiriama projektams, turintiems Europos pridėtinę vertę, tačiau dar neatitinkantiems bankinio finansavimo kriterijų; pabrėžia, kad siekiant gerinti investicijų aplinką labai svarbūs Investicijų plane numatyti reguliavimo aspektai; pažymi, kad norint, jog Komisijos parengtas Investicijų planas atneštų pageidaujamos papildomos naudos, labai svarbu jį įgyvendinti; pabrėžia, kad siekiant išvengti to, kad planas neduos sėkmingų tvaraus augimo ir darbo vietų kūrimo Europoje rezultatų, reikia kruopščiai atrinkti investicijų projektus; primena, kad Komisijos parengto Investicijų plano rezultatai turėtų būti nuodugniai vertinami, ypač tai, kaip projektai buvo atrenkami ir kam buvo teikiama pirmenybė, siekiant, be kita ko, išvengti pelno nutekėjimo į privatųjį sektorių arba nuostolių perkėlimo visuomenei; pabrėžia, kad Investicijų plano svertas ir realūs vykdomi projektai priklauso vienas nuo kito; pabrėžia, kad dėl siekių užsitikrinti didesnį svertą neturėtų būti aukojama patikima projektų atranka, per kurią taip pat turėtų būti atsižvelgiama į projektų geografinę padėtį; pabrėžia, kad reikia užtikrinti kokybišką valdymą ir atrankos procesą; pažymi, kad valstybės narės, kuriose vykdoma koregavimo programa, tikisi, jog Investicijų planas gerokai padidins dotacijas ir paskolas mažoms ir vidutinėms įmonėms ir sudarys palankesnes sąlygas jas gauti, nes tokioms įmonėms teko sunkiausi krizės smūgiai;
I.

kadangi spaudos laisvė Egipte vis dar labai ribojama ir žurnalistai vis dar sulaikomi, remiantis nepagrįstais kaltinimais; kadangi 2014 m. teisminės institucijos vykdė daugelio žurnalistų persekiojimą pagal kaltinimus dėl grėsmės nacionalinei vienybei ir socialinei taikai kėlimo, melagingų naujienų skleidimo ir kolaboravimo su Musulmonų brolija; kadangi Egipto aukščiausiosios instancijos teismas – kasacinis teismas – nusprendė, kad televizijos kanalo „Al–Jazeera“ žurnalistų Mohammedo Fahmy, Peterio Greste ir Baherio Mohamedo teismo procesuose buvo padaryta procesinių klaidų; kadangi dėl šių trijų žurnalistų vis dėlto surengtas pakartotinis bylos nagrinėjimas, o kaltinimai naujienų klastojimu ir ryšiais su Musulmonų brolija nėra panaikinti; kadangi kiti trys žurnalistai – Sue Turton, Dominic Kane ir Rena Netjes – in absentia nuteisti 10 metų kalėti; Kadangi egiptiečiai žurnalistai Mahmoud Abdel Nabi, Mahmoud Abu Zeid, Samhi Mustafa, Ahmed Gamal, Ahmed Fouad ir Abdel Rahman Shaheen pripažinti kaltais vien dėl to, kad užsiėmė teisėta veikla; kadangi Egipto žiniasklaidai būdingas itin didelis susiskaldymas į M. Morsi šalininkus ir priešininkus, dėl to didėja Egipto visuomenės susiskaldymas;
19.

ragina taikyti labiau pritaikytą požiūrį į atskiras šalis partneres, be kita ko, labiau atsižvelgiant į konkrečius opius geopolitinius klausimus, įgyvendinant diferenciacijos principą ir principą „parama pagal pažangą“, tačiau užtikrinant bendrą koordinavimą; yra tvirtai įsitikinęs, kad santykių su kiekviena šalimi partnere stiprumas ir mastas turėtų atspindėti šių šalių europinį užmojį, įsipareigojimą paisyti bendrų vertybių ir pažangą savo teisės aktus derinant su ES teisės aktais, kuri vertinama remiantis aiškiais kriterijais ir šių šalių nuopelnais; laikosi nuomonės, kad Rytų partnerystės struktūra turi atitikti ateities perspektyvas ir būti lanksti instituciniu ir koncepciniu požiūriais, siekiant visoms partnerėms, įskaitant didžiausią pažangą padariusias, teikti ilgalaikes paskatas, kad tokiu būdu toliau būtų stiprinami santykiai su ES; be to, mano, kad įgyvendinant Rytų partnerystę ne vien reikėtų skirti dėmesį norminiams tikslams, bet ir pasiekti piliečius taikant principus „iš apačios į viršų“, kad būsimos asociacijos nauda būtų susiejama su viešąja nuomone; primena, kad tolesnis partnerystės plėtojimas priklausys nuo pažangos ir dedamų nemažų pastangų laikytis žmogaus teisių, atlikti teisminių institucijų reformą, viešojo administravimo reformas, kovoti su korupcija ir aktyviau įtraukti piliečius į viešojo sektoriaus sprendimų priėmimą;
46.

pabrėžia, kad reikalingas ES reguliavimas, pagal kurį įmonės, naudojančios naudingąsias iškasenas ir kitus gamtos išteklius, gautus iš konfliktų paveiktų ir didelės rizikos vietovių, ir jais prekiaujančios, privalėtų atlikti išsamią patikrą pagal EBPO išsamios patikros gaires atsakingo naudingųjų išteklių tiekimo iš konfliktų paveiktų ir didelės rizikos vietovių grandinėms, kad būtų papildytas ES Skaidrumo ir Apskaitos direktyvų dėl didelių įmonių finansinės ir nefinansinės informacijos atskleidimo persvarstymas, taip pat C. Doddo ir B. Franko akto nuostatos dėl konflikto zonų naudingųjų iškasenų; visų pirma mano, kad tokie teisės aktai turėtų: a. sukurti teisiškai privalomą įpareigojimą visoms ES veikiančioms ir gamtos išteklius, gautus iš konflikto paveiktų ir didelės rizikos vietovių, naudojančioms ir jais prekiaujančioms gamintojų grandies įmonėms ir visoms vartotojų grandies įmonėms, kurios pirmosios tiekia šiuos išteklius į Europos rinką, imtis išsamios tiekimo grandinės patikros siekiant nustatyti ir sušvelninti konfliktų finansavimo ir žmogaus teisių pažeidimo riziką; b. būti grindžiami atitinkamais tarptautiniais dokumentais, įskaitant Tarptautinę žmogaus teisių chartiją, papildomai išplėtotą parengus tarptautines žmogaus teisių sutartis ir standartus (pvz., JT pagrindinius verslo ir žmogaus teisių principus ir Apsaugos, pagarbos ir teisių gynimo priemonių sistemą), Tarptautinės darbo organizacijos (TDO) pagrindines sutartis, tarptautinę humanitarinę ir baudžiamąją teisę, EBPO išsamios patikros gaires atsakingo naudingųjų išteklių tiekimo iš konfliktų paveiktų ir didelės rizikos vietovių grandinėms; c. be jokių išimčių būti taikomi visiems tiekimo grandinės segmentams ir visiems gamtos ištekliams, gautiems bet kurioje konflikto paveiktoje ar didelės rizikos vietovėje; d. būti paremti rizika grindžiamu požiūriu, reikalaujant, kad įmonės vertintų faktinį ir galimą neigiamą savo veiklos poveikį ir sušvelnintų nustatytą riziką; e. apimti įpareigojimą atlikti reguliarų nepriklausomą įmonės auditą ir viešai atskleisti įmonės išsamios patikros veiksmus; f. apibrėžti įmonės rizikos vertinimui ir valdymo sistemai taikomus reikalavimus; g. apimti sankcijų mechanizmą rizika grindžiamos tiekimo grandinės išsamios patikros įpareigojimų nesilaikymo atvejais; h. panašėti į įpareigojimus, numatytus C. Doddo ir B. Franko akte, kad įmonės, vykdydamos ES įpareigojimus dėl atsakingo medžiagų naudojimo, savaime vykdytų įpareigojimus pagal JAV teisės aktus;
24.

atkreipia dėmesį, kad veiklos audituose dažnai aiškiai neišnagrinėjamos audito nustatytų faktų priežastys; be to, atkreipia dėmesį, jog nėra sistemos, pagal kurią būtų užtikrinama, kad konkrečiam auditui atlikti priskirti auditoriai turėtų techninių žinių ir metodinių gebėjimų, reikalingų auditui atlikti, kad jiems nereikėtų jokios audito medžiagos nagrinėti nuo nulio; mano, kad šios aplinkybės didina per veiklos auditus Audito Rūmų nustatytų faktų neveiksmingumą ir neefektyvumą;
E.

kadangi Uzbekistano vyriausybė vis dar nesutinka, kad būtų atliktas nepriklausomas 2005 m. įvykdytų šimtų žmonių žudynių Andižane tyrimas; kadangi daugiau kaip 200 asmenų vis dar kalinami pagal nuosprendžius, susijusius su įvykiais Andižane; šie asmenys buvo nuteisti per uždarus teismo posėdžius, per kuriuos buvo rimtų tinkamo proceso pažeidimų, be to, esama požymių, kad siekiant išgauti prisipažinimus buvo naudojami kankinimai; kadangi kai kuriems nusikaltimams, susijusiems su Andižano žudynėmis, ir kankinimo nusikaltimui taikoma universalioji jurisdikcija;
9.

be to, ragina Nigerijos valdžios institucijas sumažinti ekonominį atotrūkį tarp šiaurinės ir rytinės šalies dalių, taip pat šiaurinėje dalyje teikti geresnes švietimo ir sveikatos priežiūros paslaugas ir užtikrinti sąžiningą pajamų iš naftos išteklių paskirstymą per valstybės biudžetą siekiant garantuoti deramą regionų vystymąsi;
G.

kadangi Gazoje buvo sulyginti su žeme ištisi kvartalai ir gyvybiškai svarbi infrastruktūra, įskaitant Gazos elektrinę, kuri iki šiol neveikia ir dėl to elektros energijos tiekimo pertrūkiai sudaro 18 valandų per parą, o apie 450 000 žmonių vis dar negali prisijungti prie komunalinio vandentiekio dėl to, kad vandentiekis sugadintas arba spaudimas nepakankamas;
—

atsižvelgdamas į Finansinio stabilumo tarybos 2013 m. liepos 18 d. publikaciją „Pasaulinės sisteminės svarbos draudimo įmonės (G-SII) ir politikos priemonės, kurios joms bus taikomos“ (angl. „Global systemically important insurers (G-SIIs) and the policy measures that will apply to them“ (1)),
24.

pabrėžia, kad norint steigti naujas įmones nepaprastai svarbios lanksčios finansavimo alternatyvos; pabrėžia, kad turi būti panaikinta mokestinė nuosavo ir skolinto kapitalo diskriminacija ir kad turi būti nustatyta neapmokestinama akcinio kapitalo dalis; pabrėžia, kad bankų kreditai yra viena svarbiausių MVĮ finansavimo formų, todėl reikia užtikrinti patikimą kreditų teikimą ir, be to, siekti sustiprinti kapitalo finansavimą užtikrinant geresnes su pagrindiniu akciniu ir rizikos kapitalu susijusias sąlygas, įskaitant MVĮ fondų paramą ir visuomenės investavimo paramą be didelių su prospektu susijusių išlaidų; ragina, kad būtų numatyta neapmokestinama suma privataus kapitalo investicijų atveju;
—

atsižvelgdamas į organizacijos „Human Rights Watch“ pranešimą („Šis senis gali mus pamaitinti, tu už jo ištekėsi“ (angl. „This old man can feed us, you will marry him“) (28),
44.

labai apgailestauja dėl saviraiškos laisvės bei susirinkimų ir asociacijų laisvės apribojimų Sahelyje; reiškia ypatingą susirūpinimą dėl pranešimų Čade apie priekabiavimą prie žurnalistų, politinių oponentų, profesinių sąjungų atstovų, bažnyčios veikėjų ir kitų pilietinės visuomenės aktyvistų bei žmogaus teisių gynėjų, jų bauginimą ir sulaikymą; be to, reiškia susirūpinimą dėl taikių protestuotojų sulaikymo Mauritanijoje ir galimo smurto prieš juos, taip pat dėl galimų mėginimų nutildyti Malio opoziciją, be kita ko, suimant žurnalistus ir politinius oponentus bei cenzūruojant žiniasklaidą; atsižvelgdamas į tai, pažymi, kad Sahelio demokratinės visuomenės gyvenime, ypač rinkimų metu, svarbiausia yra remti žmogaus teisių gynėjus, nepriklausomą pilietinę visuomenę, įskaitant moterų asociacijas, ir laisvą žiniasklaidą; palankiai vertina teigiamus pokyčius saviraiškos laisvės bei susirinkimų ir asociacijų laisvės srityje kitose šio regiono dalyse ir ragina ES bendradarbiauti su vietos partneriais, siekiant toliau skatinti teigiamus pokyčius; be to, ragina ES skatinti ir padėti rinkti duomenis apie pilietinės visuomenės organizacijas, nes jos yra veiksmingesnės paramos pagrindas; rekomenduoja Europos Sąjungai padėti pilietinės visuomenės organizacijoms ir žmogaus teisių gynėjams strategiškai, taip pat finansiškai, pradedant ilgalaikius mainus, be kita ko, per atitinkamas ES delegacijas;
—

atsižvelgdamas į bendrovės „Copenhagen Economics“ atliktą tyrimą „Daugialypė investavimo į pastatų renovaciją siekiant efektyvaus energijos vartojimo nauda“ („Multiple benefits of investing in energy efficient renovation of buildings“) (11),
D.

kadangi EBPO savo 2012 m. ataskaitoje apskaičiavo, kad 2012 m. netiesioginių valstybės garantijų ES bankų išlaidoms mažinti vertė siekė beveik 100 mlrd. JAV dolerių, o tarp bankų ir valstybių narių būta didelių skirtumų, be to, daugiausia naudos gavo didžiausi, ypač jeigu jie laikomi silpnais, ir aukščiausią nepriklausomą kredito reitingą turinčiose valstybėse narėse veikiantys bankai; be to, šioje ataskaitoje nustatyta, kad tokios garantijos buvo teikiamos ne tik pagal Finansinio stabilumo tarybos metodiką sisteminės svarbos finansų įstaigų kategorijai priskiriamiems bankams;
12.

ragina Komisiją savo konkrečioms šalims skirtose rekomendacijose perspėti valstybes nares, kada reformos gali pakenkti investicijoms į socialinį ar prieinamą būstą, ir neteikti rekomendacijų dėl socialinio būsto sektoriaus dydžio konkrečiose valstybėse narėse; apgailestauja dėl to, kad pagal biudžeto konsolidavimo programas ir laikydamosi specialių Komisijos rekomendacijų dėl veiksmų būsto rinkoje kai kurios valstybės narės sumažino sektoriaus pajėgumus apmokestindamos socialinio būsto teikėjus; be to, yra susirūpinęs dėl konkurencijos politikos srityje Komisijos nustatytos ribotos socialinio būsto apibrėžties, kuri apima tik palankių sąlygų neturinčias grupes;
i)

mano, kad sekuliarizmas, kuris apibrėžiamas kaip griežtas religinės ir politinės valdžios atskyrimas, reiškia, kad jokia religinė institucija nesikiša į valstybės veikimo sritį ir jokia viešoji institucija nesikiša į religinius reikalus, nebent siekiant užtikrinti saugos ir viešosios tvarkos taisyklių (be kita ko, dėl pagarbos kitų asmenų laisvei) laikymąsi, be to, visiems asmenims – tikintiesiems, agnostikams ir ateistams – užtikrinama vienoda sąžinės laisvė;
7.

šiomis aplinkybėmis pažymi, kad kai kurios valstybės narės pastaruoju metu reagavo į įmonių kontrolės vidaus rinkos pokyčius, įtvirtindamos papildomas nuostatas dėl įmonių perėmimo pasiūlymų vykdymo, pvz., Jungtinės Karalystės Perėmimų tarybos taisyklė „siūlyti arba tylėti“ (angl. put up or shut up), kuria siekiama išsiaiškinti, ar įmonės perėmimo pasiūlymas turi būti pateiktas („siūlyti“), ar ne („tylėti“) tais atvejais, kai neaišku, ar siūlytojas iš tikrųjų ketina pateikti pasiūlymą konkrečiai įmonei;
52.

teigiamai vertina Kroatijoje padarytą pažangą, susijusią su policijos tinkamai sprendžiamais smurto prieš moteris ir diskriminacijos dėl lyties atvejais, padarytą surengus policijos pareigūnų tikslinius mokymus šioje srityje, ir ragina valdžios institucijas toliau tęsti šiuos veiksmus; pažymi, kad, nepaisant to, teismai vis dar netinkamai nagrinėja bylas, ir ragina valdžios institucijas pradėti veiksmus, kuriais siekiama informuoti teisėjus ir jiems vykdyti mokymus; be to, ragina Kroatijos vyriausybę nuo smurto dėl lyties ir diskriminacijos nukentėjusiems asmenims teikti nemokamą teisinę pagalbą;
50.

laikosi nuomonės, kad Dingusių be žinios asmenų paieškos komitetas yra vienas jautriausių ir svarbiausių Kipro projektų, ir pripažįsta, kad jo veikla vienodai veikia tūkstančių žmonių abiejose salos pusėse gyvenimus; ragina Turkiją ir visas susijusias šalis aktyviau remti Kipre dingusių be žinios asmenų paieškos komitetą; mano, kad reikia dialogo ir tarpusavio supratimo tokiais klausimais, kaip visiška prieiga prie atitinkamų archyvų ir karinių zonų; ragina ypatingai atsižvelgti į Dingusių be žinios asmenų paieškos komiteto darbą;
—

atsižvelgdamas į Europos maisto saugos tarnybos (EFSA) parengtą augalų, kuriuose, kaip pranešama, yra gamtoje aptinkamų medžiagų, kurios gali būti pavojingos žmogaus sveikatai, jeigu būtų vartojamos maiste ir maisto papilduose, sąvadą (angl. Compendium of botanicals reported to contain naturally occurring substances of possible concern for human health when used in food and food supplements) (3),
T.

kadangi lyčių stereotipų poveikis švietimui ir mokymui daro didelę įtaką darbo rinkai, kur moterys iki šiol susiduria su horizontaliai ir vertikalia segregacija, ir kadangi taip prisidedama prie to, kad kai kurie sektoriai iki šiol laikomi vyriškais (85 proc. juose dirbančių asmenų yra vyrai), ir, savo ruožtu, jų atlyginimai didesni už mokamus moteriškais laikomuose sektoriuose (kur daugiau nei 70 proc. darbuotojų yra moterys); be to, kadangi apskritai daugiau moterų dirba žemesnio socialinio ir ekonominio statuso darbus ir tai taip pat kenkia jų pasitikėjimui ir savigarbai;
D.

kadangi pagal 1993 m. Oslo susitarimus Vakarų Kranto teritorija padalinta į tris zonas: A, B ir C; kadangi C zona, kurios civilinę ir saugumo kontrolę vykdo Izraelis, sudaro 62 proc. Vakarų Kranto teritorijos ir yra vienintelė vientisa zona, kurioje daugiausia Vakarų Krante esančios derlingos žemės ir išteklių; kadangi 1995 m. laikinajame susitarime dėl Vakarų Kranto ir Gazos Ruožo nustatyta, kad C zona bus palaipsniui perduota Palestinos jurisdikcijon;
37.

pažymi, kad kai kuriose valstybėse narėse vis dar pernelyg lėtai taikoma „pranešimo ir turinio šalinimo“ (angl. notice and take down) procedūra; palankiai vertina Komisijos iniciatyvą paskelbti su tuo susijusį poveikio vertinimą ir rekomenduoja skatinti šių procedūrų veiksmingumą ir toliau jas tobulinti valstybėse narėse, kad būtų galima keistis geriausia praktika;
35.

yra susirūpinęs dėl to, kad trūksta informacijos apie išorės politikos veiksmų rezultatus; pabrėžia, kad nėra reikalavimų finansiniams tarpininkams siųsti atskirų operacijų ex post patikros rezultatus; todėl ragina banką tokių ex post ataskaitų teikimą padaryti privalomą; tačiau teigiamai vertina naujas ataskaitų teikimo nuostatas, numatytas Sprendime Nr. 1080/2011/ES;
16.

primena, kad Lisabonos sutartis sustiprino Europos gynybos agentūros (EGA) vaidmenį remiant valstybių narių pastangas tobulinti karinius pajėgumus bendros saugumo ir gynybos politikos srityje; todėl siūlo, kad valstybės narės paprašytų agentūros išnagrinėti, kaip būtų galima pagerinti gynybos planavimo koordinavimą Europoje; be to, primena, kad Sutartyje nustatyti EGA uždaviniai – įvertinti įsipareigojimų dėl pajėgumų laikymąsi ir skatinti veiklos reikmių suderinimą, ir ragina geriau vykdyti šiuos uždavinius; rekomenduoja, kad žengdamos pirmąjį „Europos semestro“ žingsnį, valstybės narės pateiktų savo nacionalinio saugumo ir gynybos peržiūrų projektus EGA konsultacijai, kad agentūra įvertintų juos, ypač atsižvelgdama į pajėgumų prioritetus, nustatytus EGA valdančiosios tarybos Pajėgumų plėtojimo plane, ir kitų valstybių narių planus bei NATO gynybos planavimą; mano, kad per labai trumpą laiką EGA galėtų taip pat atlikti svarbų vaidmenį nustatant Europos pajėgumus ir ginkluotės politiką;
52.

mano, kad sustiprinta AT turėtų atlikti vadovaujamą vaidmenį bendradarbiaujant Arkties klausimais, todėl palankiai vertintų AT pajėgumų stiprinimą politiniu ir administraciniu požiūriais, pvz., sukuriant nuolatinį sekretoriatą, dėl kurio šiuo metu diskutuojama, vienodžiau padalijant sąnaudas, dažniau rengiant ministrų susitikimus ir aukščiausiu lygmeniu rengiant Metinį Arkties aukščiausiojo lygio susitikimą, kaip pasiūlė ES valstybės narės Suomijos, kuri taip pat yra Arkties Tarybos narė, užsienio reikalų ministras; taip pat palankiai vertintų didesnį Arkties regiono parlamentų narių dalyvavimą, kad būtų pabrėžtas parlamentinis aspektas ir užtikrintas atitinkamų veikėjų, kurie nepriklauso Arkties regionui, įtraukimas; be to, primygtinai teigia, kad dažnai pasikartojantys vidiniai išskirtinio valstybių branduolio aukšto lygio susitikimai tik pakenks visos AT statusui ir vaidmeniui; linki AT ir toliau taikyti savo atvirą ir integruojantį metodą ir išlikti atvira visoms suinteresuotosioms šalims;
38.

mano, kad G20 yra pagrindinis konsultavimosi pasaulio mastu forumas, nepaisant kitų institucijų svarbos, bet pažymi, kad G20, kaip pasaulio lygmens institucija, turi nemažai trūkumų, įskaitant tai, kad jame per mažai atstovaujama mažoms tautoms, jam trūksta skaidrumo ir demokratinės atskaitomybės, be to, jam trūksta teisinio pagrindo, kad jo sprendimai būtų teisiškai įpareigojantys;
L.

kadangi verslininkių skaičius valstybėse narėse skiriasi; kadangi, nepaisant to, jog per pastarąjį dešimtmetį MVĮ įkūrusių moterų skaičius išaugo, vyrai labiau nei moterys individualią veiklą laiko perspektyvia karjeros galimybe, o Europos Sąjungoje verslininkėmis yra tik 1 iš 10 moterų, o verslininkais – 1 iš 4 vyrų; kadangi moterys sudaro apie 60 proc. visų universitetų absolventų, tačiau darbo rinkoje moterų, dirbančių visą darbo dieną, dalis per maža, ypač verslo srityje; kadangi labai svarbu skatinti moteris ir sudaryti joms sąlygas steigti verslo įmones norint sumažinti esamą lyčių nelygybę,
99.

primena, kad pagal Lisabonos sutartį turizmas yra nauja ES kompetencijai priskiriama sritis, todėl kitoje DFP turi tai atsispindėti; pabrėžia svarbų turizmo indėlį į Europos ekonomiką ir mano, kad įgyvendinant Europos turizmo strategiją turėtų būti siekiama didinti šio sektoriaus konkurencingumą, be to, per kitą laikotarpį šiai strategijai turėtų būti skirtas pakankamas finansavimas;
L.

kadangi gyventojams per dieną tenka mažiau kaip 1 JAV doleris per dieną ir namų ūkių gaunamos pajamos nėra pakankamos, kad būtų galima lengvai gauti pagrindinių maisto produktų, vandens, higienos, sveikatos ir švietimo paslaugas; kadangi nuo politinės krizės pradžios padėtis smarkiai pablogėjo, kadangi ji taip pat pablogėjo dėl sausros ir daugelio stichinių nelaimių, kurios šalį ištiko per pastaruosius dvejus metus,
8.

sveikina Komisiją dėl Žaliojoje knygoje atlikto išsamaus biotinės ir abiotinės grėsmės tyrimo ir atkreipia jos dėmesį į būtinybę taip pat ištirti kitus veiksnius, tiesiogiai susijusius su klimato kaitos poveikiu miškams, kaip antai defoliacija, dėl kurios defoliuotų medžių viršūnių pietų Europos miškuose plotas per pastaruosius dvidešimt metų padvigubėjo, ir dėl to buvo padarytas tiesioginis poveikis bei sumažintas anglies dioksido fiksacijos procesų pajėgumas bei veiksmingumas, taip pat sumažėjo vėsinimo, kurį miškai atlieka sausros ir karščio bangų laikotarpiais, poveikis, nes medžiai per anksti netenka lapų;
21.

apgailestauja dėl to, kad Irano vyrai gali reikalauti, kad jų nesantuokiniai santykiai būtų faktiškai laikomi teisėtomis laikinomis santuokomis, o apkaltintos neištikimybe ištekėjusios moterys neturi galimybės pasinaudoti tokio pobūdžio „išsigelbėjimu“; taip pat apgailestauja dėl to, kad pagal Islamo Respublikos Baudžiamojo kodekso 105 straipsnį teisėjui leidžiama, remiantis vien jo turimomis „žiniomis“, skirti svetimautojai užmėtymo akmenimis bausmę, taip pat apgailestauja dėl to, kad Iranas bando apriboti tarptautinės visuomenės žinias apie jo žiaurumą ir viešai neskelbia sprendimų dėl užmėtymo akmenimis bausmių;
42.

apgailestauja dėl to, kad valdžios institucijos daugelyje valstybių narių nelabai suinteresuotos dalyvauti standartų rengimo procese nepaisant to, jog standartizacija yra svarbi teisės aktų ir viešosios politikos paramos priemonė; ragina valstybes nares, kaip institucijas, kurios atstovauja piliečių interesus, ir ypač rinkos priežiūros institucijas siųsti savo atstovus į visus nacionalinius techninius komitetus, dalyvaujančius rengiant standartus, kuriais remiamos ES politikos sritys ir teisės aktai; pabrėžia, kad nacionalinių institucijų dalyvavimas diskutuojant standartų rengimo klausimais yra itin svarbus siekiant tinkamo teisės aktų veikimo tose srityse, kurias apima naujasis požiūris, ir siekiant užtikrinti, kad nebūtų ex post prieštaravimų suderintiems standartams;
—

atsižvelgdamas į CEDEFOP leidinius „Naujoviškos mokymo priemonės, skirtos vyresnio amžiaus darbuotojams“ (angl. „Innovative learning measures for older workers“) (11), „Darbas ir senėjimas. Naujos teorijos ir empirinė perspektyva“(angl. „Working and ageing. Emerging theories and empirical perspective“) (12), „Modernizuoti profesinį lavinimą ir mokymą. Ketvirtoji tyrimų profesinio lavinimo ir mokymo klausimais Europoje ataskaita. Suvestinė ataskaita“(angl. „Modernising vocational education and training. Fourth report on vocational education and training research in Europe:Synthesis report“) (13) ir „Gebėjimų pasiūla ir paklausa Europoje: Vidutinės trukmės prognozės iki 2020 m.“ (angl. „Skills supply and demand in Europe. Medium-term forecast up to 2020“) (12),